# name
El vincle afectiu entre els infants i la mestra

# metadata.dc.description[].value
Facultat de Formació del Professorat, Universitat de Barcelona. Grau: Educació Infantil, Assignatura: Observació i Innovació a l’Aula, Curs: 2013-2014, Tutora: Marta Sabariego Puig

# metadata.dc.description.abstract[].value
El vincle és una relació afectiva especial que s’estableix amb certes persones al llarg de la nostra vida. Durant els nostres primers anys és quan aquests vincles es comencen a establir i prenen una importància primordial per al desenvolupament dels infants, ja que els hi aporta seguretat en si mateixos. Des que els nens comencen la seva escolaritat, la mestra es converteix en una figura de referència i comencen a formar un vincle basat en la relació diària. Aquest vincle afecta tant als infants com a la mestra en el seu dia a dia a l’escola. A més, l’afectivitat també ofereix i regula la quantitat i qualitat d’estímuls que necessita l’infant per al seu desenvolupament; una relació afectiva adequada fomenta la salut física i psíquica, així com també un bon desenvolupament de les habilitats socials.
Per tal d’obtenir les dades que buscàvem a partir dels objectius plantejats, hem fet servir un procés observacional participant i sistemàtic dins de quatre aules ordinàries d’Educació Infantil. A través de les nostres observacions i la posterior reflexió comuna, hem pogut determinar les principals diferències entre el vincle i la relació afectiva dels infants i la mestra al primer i segon cicle d’Educació Infantil.

# metadata.dc.rights[].value
cc-by-nc-nd (c) Claus March et al., 2014

# metadata.dc.source[].value
Treballs de l'alumnat - Facultat d'Educació

# metadata.dc.title[].value
El vincle afectiu entre els infants i la mestra